CELEX: 62014CN0145
Language: mt
Date: 2014-03-27 00:00:00
Title: Kawża C-145/14: Rikors ippreżentat fis- 27 ta’ Marzu 2014 – Il-Kummissjoni Ewropea vs Ir-Repubblika tal-Bulgarija

26.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 159/19
            
         Rikors ippreżentat fis-27 ta’ Marzu 2014 – Il-Kummissjoni Ewropea vs Ir-Repubblika tal-Bulgarija
   (Kawża C-145/14)
   2014/C 159/25
   Lingwa tal-kawża: il-Bulgaru
   
      Partijiet
   
   
      Rikorrenti: Il-Kummissjoni Ewropea (rappreżentanti: С. Petrova, E. Sanfrutos Cano)
   
      Konvenuta: Ir-Repubblika tal-Bulgarija
   
      Talbiet
   
   
               —
            
            
               tiddikkjara li r-Repubblika tal-Bulgarija naqset milli twettaq l-obbligi tagħha taħt l-Artikolu 14 tad-Direttiva tal-Kunsill 1999/31/KE, tas-26 ta’ April 1999, dwar ir-rimi ta’ skart f’terraferma [landfill] (1), billi ma ħaditx il-miżuri meħtieġa sabiex tiżgura li l-landfills eżistenti fit-territorju tagħha jibqgħu joperaw wara s-16 ta’ Lulju 2009 biss jekk jiddisodisfaw ir-rekwiżiti stabbiliti f’din id-direttiva;
            
         
               —
            
            
               tikkundanna lir-Repubblika tal-Bulgarija għall-ispejjeż.
            
         
      Motivi u argumenti prinċipali
   
   Fir-risposti għall-opinjoni motivata (l-aħħar risposti huma ddatati s-16 ta’ Lulju 2013 u l-10 ta’ Frar 2014) l-awtoritajiet nazzjonali Bulgari jammettu li, sad-data rilevanti, kien għad hemm, fir-Repubblika tal-Bulgarija, iktar minn 100 landfill operattivi li ma kinux konformi mar-rekwiżiti stabbilti fl-Artikolu 14 tad-Direttiva 1999/31/KE.
   Għaldaqstant, il-Kummissjoni tqis neċessarju li tippreżenta dan ir-rikors quddiem il-Qorti tal-Ġustizzja tal-Unjoni Ewropea sabiex din tiddikjara li r-Repubblika tal-Bulgarija naqset milli twettaq l-obbligi tagħha taħt dan l-artikolu.
   
      (1)  ĠU Edizzjoni Speċjali bil-Malti, Kapitolu 15, Vol. 4, p. 228.